Rose wat vir 3 jaar sonder water kan leef, nou te koopFoto: foreverrose.ae Forever Rose, ŉ maatskappy wat in Londen gebaseer is, verskaf rose wat vir drie jaar sonder water en sonlig kan oorleef. Hoewel ŉ mens sou dink dat hierdie rose van plastiek of materiaal gemaak is, is dit die ware Jakob. Dié roos is ŉ skaars soort wat deur boere in Ecuador gevind is en wat in gebiede voorkom waar daar volop vulkaniese aktiwiteite is. Die roos leef baie langer as ander blomme wat ook in die gebied voorkom. Hierdie roos is nou in die Verenigde Arabiese Emirate beskikbaar en ŉ enkele roos sal jou ongeveer R2 000 uit saak jaag. Die Bella-reeks van die maatskappy is veral gewild omdat dié roos in ŉ glashouer geplaas word, nes in die Disney-storie “Beauty and the Beast”. ŉ Enkele roos saam met ŉ glashouer kos ongeveer R3 500 en kom in kleure soos swart, blou, groen en rooi voor. Die maatskappy spesialiseer ook in gewone rose en verskaf selfs rose aan koninklikes.